CELEX: 32017R1268
Language: hr
Date: 2017-07-11 00:00:00
Title: Provedbena uredba Komisije (EU) 2017/1268 оd 11. srpnja 2017. o razvrstavanju određene robe u kombiniranu nomenklaturu

14.7.2017   
            
            
               HR
            
            
               Službeni list Europske unije
            
            
               L 183/6
            
         PROVEDBENA UREDBA KOMISIJE (EU) 2017/1268
   оd 11. srpnja 2017.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
            
         
               (4)
            
            
               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2017.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor
         
         
            Glavna uprava za oporezivanje i carinsku uniju
         
      
   
   
      (1)  SL L 269, 10.10.2013., str. 1.
   
   
      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
   
      PRILOG
      
                  Opis robe
               
               
                  Razvrstavanje (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Proizvod u obliku kuglica od finog bijelog voska, promjera približno 1 mm, dobiven od rafiniranog palmina ulja.
                  Proizvod se sastoji od:
                  
                              —
                           
                           
                              hidrogeniranog krutog palmina stearina;
                           
                        
                              —
                           
                           
                              nehidrogeniranog krutog palmina stearina;
                           
                        
                              —
                           
                           
                              optičkog bjelila (masenog udjela približno 0,01 %).
                           
                        Palmin stearin dobiven iz palmina ulja podvrgava se višestupanjskom frakcioniranju te se kruti stearin (kruta frakcija) odvaja od mekog stearina. Potom se dio krutog stearina podvrgava postupku hidrogeniranja te se zatim miješa s nehidrogeniranim dijelom krutog stearina i optičkim bjelilom. Zatim se od dobivenog proizvoda izrađuju kuglice.
                  Riječ je o voskastom proizvodu koji se upotrebljava kao sirovina za izradu svijeća.
                  Kapljište je 59,2 ± 0,5 °C, a viskoznost mjerena rotacijskim viskozimetrom ne premašuje 10 Pa.s pri temperaturi za 10 °C višoj od kapljišta.
                  Proizvod se pakira u vreće od 25 kg.
               
               
                  3404 90 00 
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, prvim stavkom točkom (a) napomene 5 uz poglavlje 34 i nazivima oznaka KN 3404  i 3404 90 00 .
                  Razvrstavanje u tarifni broj 1516  isključuje se jer je proizvod mješavina hidrogeniranog krutog palmina stearina i nehidrogeniranog krutog palmina stearina. Proizvod je prerađen toliko da više nije obuhvaćen tarifnim brojem 1516 , te nije ni ulje ni mast. Štoviše, proizvod je isključen iz tarifnog broja 1516  jer sadržava optičko bjelilo.
                  Isključuje se razvrstavanje u tarifni broj 1517  je proizvod nije jestiva mješavina ili pripravak obuhvaćen tarifnim brojem 1517 .
                  Isključuje se razvrstavanje u tarifni broj 1521  jer se proizvod uglavnom sastoji od palmina stearina, koji je triglicerid.
                  U skladu s prvim stavkom točkom (a) napomene 5 uz poglavlje 34, kemijski proizvedeni organski voskasti proizvodi, neovisno jesu li topivi u vodi ili ne, obuhvaćeni su tarifnim brojem 3404 . Proizvod ispunjava i mjerila za umjetni vosak (vidjeti i objašnjenja Harmoniziranog sustava uz tarifni broj 3404 , točku A).
                  Proizvod se stoga razvrstava u oznaku KN 3404 90 00  kao ostali umjetni voskovi i pripremljeni voskovi.